Aanlyn skoolregistrasie vir Gauteng weer oop | Maroela Media
Die Gauteng departement van onderwys het Woensdagoggend 08:00 weer aanlyn registrasie oopgestel vir ouers wat die sperdatum van 12 Junie gemis het. Dié stelsel sal van 1 November tot 10 November beskikbaar wees.
Steve Mabona, woordvoerder van die departement, het gesê geen nuwe aansoeke sal in Januarie verwerk kan word nie omdat skole reeds vol is.
Die departement het ouers aangemoedig om van die aanlyn stelsels gebruik te maak. Hulle het ook ouers wat in Mei aansoek gedoen het, maar wie se kinders nog nie geplaas is nie, gemaan om die distrikskantoor te besoek vir plasing.
Mabona het gesê 'n totaal van 285 834 leerders het plasing nodig gehad. "222 378 van hierdie leerders is al geplaas. Dit is 123 450 graad 1's en 98 928 graad 8's."
Ouers kan die departement op die volgende maniere kontak vir bystand: skakel 0800 000789 of stuur 'n e-pos aan [email protected].
Ek verstaan nie hoe werk die staats skole hulle funksioneer soos privaat skole want die ouers betaal die uitgawes sodat die skool kan funksioneer,maar hulle word voorgeskryf deur onbevoegde ministers,mense hou julle geld terug en julle beheer die skool.